kardosdrur/scandi-wiki huggingface dataset:
Dansk Melodi Grand Prix 2005

Dansk Melodi Grand Prix 2005 var den danske sangkonkurrence om at deltage i Eurovision Song Contest 2005 i Ukraine. Konkurrencen blev sendt direkte fra Forum Horsens i Horsens lørdag den 12. februar 2005. Værterne var Birthe Kjær og Jarl Friis Mikkelsen. Det blev underholdt med tilbageblik på Dansk Melodi Grand Prixs historie. Derudover blev et langt kys fra den historiske Melodi Grand Prix-sang "Skibet skal sejle i nat" gengivet af dette års værter.

Deltagere

Eksterne henvisninger 
 Dansk Melodi Grand Prix 2005 arkiv på DR's hjemmeside

 
2005
Bosson

Bosson (født Staffan Olsson 21. februar 1969) er en svensk singer-songwriter.

Navnet Bosson kommer af, at Staffan Olssons far hedder Bo – og betyder således Bos son (da.: Bos søn). Bosson blev landskendt i Sverige, da han som medvirkende i TV 4-programmet Sikta Mot Stjärnorna i 1994 sang Michael Jackson-hittet Black and White. Han var fra 1993-1995 medlem af gruppen Elevate, der udgav tre singler og turnerede i Skandinavien. I 1996 gik Bosson solo, og udgav året efter singlen Baby Don't Cry. Han fik sit gennembrud med One in a Million, der var med på soundtracket til filmen Miss Secret Agent i 2000 og blev et hit både i Europa og Asien. Sangen blev desuden nomineret til en Golden Globe i 2001.

I 2004 deltog han i Melodifestivalen med Efharisto.

Bosson optrådte i 2000 som opvarmning til Britney Spears, og har desuden turneret med Kylie Minogue og Dima Bilan.

Diskografi 
 Future's Gone Tomorrow - Life is Here Today (2007)
 Rockstar (2003)
 One in a Million (2001)
 The Right Time (1999)

Henvisninger

Eksterne henvisninger 
 Bossons hjemmeside
 

Sangere fra Sverige
Battlefield 2

Battlefield 2 er et computerspil i Battlefield-serien og af typen first-person shooter. Konceptet er det samme som ved de tidligere spil, men det foregår i nutiden (2005) med moderne våben, fly og køretøjer. Scenarierne i spillet er USA's invasion af mellemøsten og Kina. 
Spillet er igen udviklet af svenske Digital Illusions og distribueret af amerikanske Electronic Arts den 23. juni 2005 i Europa.
Inde i gameplayet er der mulighed for at kommunikere gennem nogle i forvejen indlagte standard kommandoer og gennem direkte tale i mikrofon.

Point system 
Alle spillere har en bestemt rang og for at tilegne sig en højere rang skal man tjene points. Nedenfor ses det hvad man får points for.

Medaljer 
Der findes 19 forskellige medaljer, man kan optjene for forskellige ting. Nogle af disse medaljer er ekstremt svære at optjene, og ses sjældent, mens andre er lettere at få. Der er en medalje man ikke ønsker at få: "Purple Heart" den gives til soldater der ofte bliver dræbt uden at dræbe andre. 
Derudover findes der 20 forskellige badges der knytter sig til forskellige våben, det kan være sprængstoffer, knive, helikoptere, køretøjer osv. De findes alle i tre forskellige trin der viser hvor god man er. Det første er Basic (hvilket er meget let at få) det andet er Veteran og det tredje Expert (kræver at man har spillet ekstremt lang tid med det enkelte våben)

Soldat typer 
Man kan vælge 7 forskellige soldater/classes typer:

Special styrke (maskinpistol/karabin og plasticsprængstof)
Finskytte (riffel og selvudløsende mine)
Normal soldat (automatriffel, røggranat og granatkaster)
Støtte soldat (stort maskingevær og ammunition der kan gives til andre spillere)
Ingeniør (Shotgun, skruenøgle der kan reparere køretøjer, miner) 
Samarit (automatriffel/karabin, medicin til at give andre spillere og genoplivnings udstyr)
Panserværns soldat (maskinpistol og panserværns raket)

Alle soldater er udstyret med en kniv, en 9mm pistol (finskytter og specialstyrkernes er med lyddæmper) og håndgranater (Normal soldat og panserværns soldat har ikke håndgranater). De forskllige hovedvåben soldaterne bærer, varierer fra land til land. 
Til hvert våbenkit er der mulighed for at unlocke yderligere to våben. Retten til disse unlocks, får man i forbindelse med at man bliver forfremmet. Disse unlocks er mulige at få, lige meget hvilket land man kæmper for.

Se også 
 Aimbot Hjælpeprogram der anvendes til at snyde i PC-spil.

Fodnoter 

Computerspil fra 2005
2
First-person shooter
Windows-spil
Digital Illusions
Sigmarszell

Sigmarszell er en kommune i Landkreis Lindau, i regierungsbezirk Schwaben, i den tyske delstat Bayern. Den er administrationsby for Verwaltungsgemeinschaft Sigmarszell.

Geografi 
Sigmarszell ligger i Region Allgäu ca 7 km fra Bodensøen. Ud over Sigmarszell, er der i kommunen landsyerne Bösenreutin og Niederstaufen.

Floden Leiblach adskiller Sigmarszell fra Vorarlberg i Østrig; Den er 14 km lang og er nævnt allerede i år 802 under navnet „Luibilunache“.

Eksterne henvisninger 

Westallgäu
Mats Ronander

Mats Sture Ronander (født 1. april 1954 i Sundsvall) er en svensk sanger, guitarist, komponist og producer, der tidligere har været gift med Sanne Salomonsen.

Ronander begyndte som 16-årig som sanger bandet Blues Quality, og kom senere med i bandet Nature, der udgav nogle albums og medvirkede på en live-cd med Ulf Lundell. Mats Ronander medvirkede desuden på tre af Lundells studioalbums. Hans største succes fik han med Gör mig lycklig nu fra 1992, som han indsang med Kim Larsen. Albummet fra samme år, Himlen gråter för Elmore James, blev også hans største til dato.

Udover sin egen karriere har Ronander fungeret som producer for bl.a. Py Bäckman, turneret med ABBA i USA og medvirket i spillefilmen Sömnen. I 2007 var han på turné med The Original ABBA Orchestra.

Udover ægteskabet med Sanne Salomonsen har han været samboende med skuespilleren Sanna Ekman.

Diskografi 
 1978 – Wellander&Ronander 
 1981 – Hård kärlek 
 1982 – God bok 
 1984 – 50/50 
 1985 – Tokig 
 1987 – Reality 
 1989 – Rock'n'roll Biznis 
 1992 – Himlen gråter för Elmore James 
 1995 – Svenska popfavoriter Mats Ronander (opsamling) 
 1996 – Innanför staden 
 2001 – Mats 
 2003 – Bästa 
 2006 – Ronander Live

Eksterne henvisninger 

 

Sangere fra Sverige
Guitarister fra Sverige
Komponister fra Sverige
Musikproducere fra Sverige
Personer fra Sundsvall
Acid jazz

Acid jazz (eng.: syrejazz, også kendt som groove jazz eller club jazz) er en musikgenre, der kombinerer elementer af soul, funk, hip hop, disco og engelsk 90'er-dance; ofte med samples af gamle jazz- eller funknumre. Genren udvikledes i England i 1980'erne og 1990'erne.

Blandt de mest kendte acid jazz-bands er Jamiroquai, Brand New Heavies og Incognito. En af idéerne med genren er at føre jazzen tilbage til dansegulvet, hvor den blev født. En del af de førende acid jazz-navne samlede sig omkring pladeselskabet Talking Loud.

Jazzgenrer
Musikgenrer
Gunnar Geertsen

Gunnar Geertsen (født 26. oktober 1946) er en dansk forfatter og tidligere musiklærer, reklamemand og instruktør. Han er ophavsmand til en masse revytekster, især til Cirkusrevyen, hvor han var fast leverandør i 16 år, og popmelodier, samt ikke mindst figuren Bølle-Bob, som han har lavet adskillige teaterstykker, film, lp-er, cd-er og bøger om. Har desuden oversat musicals og skrevet teaterstykkerne Elvira Madigan og Osvald, samt en række underholdningsprogrammer til DR og TV2. Gift med tegneren Gitte Geertsen. De lavede i fællesskab tegneserien Bølle-Bob med en ugentlige stribe i Ude og Hjemme 1993-95.

Bibliografi 
 Revytekster (1994)
 Bølle-Bob (2001)
 Bølle-Bob og banden (2002)
 Bølle-Bob og Leslie (2002)
 Bølle-Bob og Valde Underbid (2003)
 Bølle-Bob og Lisemette (2003)
 Bølle-Bob og onkel Hans (2004)
 Bølle-Bob og Sjokke (2004)
 Bølle-Bob og Lasse (2005)
 Bølle-Bob og Smukke Sally (2006)
 Bølle-Bob og røverne (2006)
 Gunnar Geertsens Bølle-Bob undervisningsmateriale (2007)
 Showbizzer (2008)
Spillerne (2015)

Eksterne henvisninger 
 

Sangskrivere fra Danmark
Dansksprogede forfattere fra Danmark
Reklamefolk fra Danmark
Dan Hartman

Daniel Earl "Dan" Hartman (8. december 1950 – 22. marts 1994) var en amerikansk sanger, sangskriver, musikproducer og multiinstrumentalist. Har skrev en række hits, herunder "Free Ride" med The Edgar Winter Group og som soloartist "Instant Replay", "We Are The Young", "I Can Dream About You" (1984) og "Second Nature". Sammen med Charlie Midnight skrev han sangen Living in America, der blev et stort hit for James Brown og opnåede en fjerdeplads på den amerikanske Billboard Hot 100 i 1985.

Som musiker spillede Dan Hartman kortvarigt med Johnny Winter inden han blev en del af Johnnys lillebror Edgar Winters band, The Edgar Winter Group, hvor han spillede el-bas. Som medlem af Edgar Winter Group skrev han flere af sangene sammen med gruppens øvrige medlemmer og var endvidere forsanger på en del af numrene, herunder gruppens næststørte hit "Free Ride" fra 1972.

Han udgav to album i eget navn i 1976 (Who Is Dan Hartman and Why Is Everyone Saying Wonderful Things About Him? og Images) og arbejdede herefter i 1977 som producer for Johnny Winter og med Muddy Waters, der indspillede materiale i Hartmans pladestudie.

Han udsendte i 1978 singlen "Instant Replay", der blev nr. 1 på de amerikanske Dance Charts og fik en plads som nr. 29 på Billboard Hot 100. Singlen "We Are the Young" fra 1985 nåede ligeledes nr. 1 på Dance Charts.

Han arbejdede som producer og sangskriver bl.a. sammen med Tina Turner, Dusty Springfield, Joe Cocker, Bonnie Tyler, Paul Young, James Brown, Nona Hendryx, Holly Johnson, Living in a Box, the Plasmatics og Steve Winwood.
 
Han døde i 1994 af en hjernesvulst.

Album i eget navn 
 Who Is Dan Hartman? (1976)
 Images (1976)
 Instant Replay (1978) No. 80 U.S.
 Relight My Fire (1979) No. 89 U.S.
 It Hurts to Be in Love (1981)
 April Music (1981)
 I Can Dream About You (1984) No. 55 U.S.
 White Boy (ikke udgivetd) (1986)
 New Green Clear Blue (1989)
 Keep the Fire Burnin' (1994)
 Super Hits (2004)

Eksterne henvisninger 
 Officiel hjemmeside
 Profil på discogs

Noter 

Sangere fra USA
Personer fra Harrisburg
Multiinstrumentalister
Cylinder (geometri)

En cylinder er et rumgeometrisk legeme med form som en tromle (en øldåse er eksempelvis en tilnærmet cylinder). Cylindernes endeflader er parallelle og er cirkelformede. Cylinderen kaldes ret hvis den krumme overflade står vinkelret på endefladerne. En ret cylinder kan konstrueres ud fra et rektangel.

Følgende formler kan bruges til at regne forskellige værdier i cylinderen

Rumfanget af cylinderen 

Overfladearealet ekskl. endeflader 

Overfladearealet inkl. endefladerne

Hvor r er radius af cirklen og h er højden af cylinderen

Geometriske former
Rumgeometri
Elementære former
Mads Kaggestad

Mads Petter Kaggestad (født 22. februar 1977 i Ringerike) er en tidligere norsk professionel landevejsrytter.

Kaggested cyklede fra 2003 til 2007 for Crédit Agricole. I 2002 var han medlem af amatørholdet Team Krone. I dag har han trukket sig tilbage fra cykelsporten.

I 2004 repræsenterede han Norge ved OL.

Eksterne henvisninger 

Mandlige cykelryttere fra Norge
Cykelryttere ved sommer-OL 2004
Deltagere for Norge ved sommer-OL 2004
Stiefenhofen

Stiefenhofen er en kommune i Landkreis Lindau, i regierungsbezirk Schwaben, i den tyske delstat Bayern.
Den er administrationsby i Verwaltungsgemeinschaft Stiefenhofen.

Geografi 
Stiefenhofen ligger i Region Allgäu i nærheden af Bodensøens. I kommunen ligger ud over Stiefenhofen den tidligere selvstændige kommune Harbatshofen.

Historie 
Stiefenhofen var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern. Den nuværende kommune blev dannet i 1818.

Ved landsbyen Genhofen ligger en vigtig historisk gennemfartsvej, som formentlig er anlagt allerede omkring 250 af romerne. I middelalderen var det en saltrute, hvor det daværende hvide guld blev transporteret fra Immenstadt til Simmerberg.

Eksterne henvisninger 

Westallgäu
Tekstkorpus

Et tekstkorpus er en samling af maskinelt læsbare tekster, som tjener et bestemt formål, samt overholder regler for indhold og format.

Sprogforskere (datalingvister) anvender tekstkorpus som udgangspunkt for analyser af sprog. Til støtte for analysen er teksternes ord ofte 'annoterede', dvs. forsynet med oplysning om ordklasse, ordstamme eller faste vendinger. På basis heraf analyseres sætningers grammatiske struktur.

Anvendelsesområder er oversættelse og talegenkendelse.

Eksterne henvisninger 

 KorpusDK giver mulighed for at undersøge sprogbrugen i et stort antal danske tekster, i alt 56 millioner ord.

Sprogforskning
Joseph Zuber

Frantz Joseph Zuber (1705 i Konstanz – begravet 25. juli 1771 i København i Trinitatis Kirke) var hoftømrermester og bygmester. Han var fader til Christian Joseph Zuber.

Zuber blev gift 18. februar 1732 i København med Cathrine Marie Hölseltz (Hölsseln), f. 1713, d. 3. februar 1775 i København. Zuber fik borgerskab som tømrermester i København 1. juni 1733, hoftømrermester (bestalling 9. december 1740) og maskinmester ved Hofteatret. 1757-59 var han oldermand i Københavns Tømrerlaug. Han medvirkede som tømrermester ved opførelsen af en lang række større bygninger. Han havde således sammen med hofmurermester Martin Zumpe under Laurids de Thurah arbejde i entreprise ved Fredensborg Slot 1741 ff. samt Hirschholm Slot, Jægersborg Slot, Frydenlund og Sorgenfri Slot 1743 ff.

Arbejder 
 Teatermalersal i Charlottenborgs gård, København (for Jacopo Fabris, 1749, nedrevet)
 Bredgade 30, København (1751-52, ombygget, tegninger bevaret)
 Tegning til vagtbygning i Nyhavn (1751)
 Det til orgelet opbyggede kor i Frederiksberg Kirke (1755)
 Opførelse af rundtempel af træ på Tusinddalerhøjen i Fredensborg Slotspark (1763, efter tegning af Nicolas-Henri Jardin)
 Katolsk kapel i Bredgade (1764-65, nedrevet 1841)
 Konstruerede 1768 de maskiner, hvormed Frederik 5.s rytterstatue flyttedes fra Gjethuset til Amalienborg

Kilder 
 

Arkitekter fra Danmark
Arkitekter fra Tyskland
Rokokoarkitekter
Tømrere fra Danmark
Danskere i 1700-tallet
Personer fra Baden-Württemberg
Oldermænd fra Danmark
Frank Carlucci

Frank Charles Carlucci III (født 18. oktober 1930, død 3. juni 2018) var en amerikansk diplomat og politiker fra det Republikanske Parti. Mellem 23. november 1987 og 20. januar 1989 var han forsvarsminister i præsident Ronald Reagans regering.

1975 til 1978 var han amerikansk ambassadør til Portugal under præsident Gerald Ford. Fra 1986 og indtil hans tiltræden som forsvarsminister var Carlucci National Security Advisor (præsidentens nationale sikkerhedsrådgiver), også under præsident Reagan.

Referencer

Eksterne henvisninger 

 Biografi 

Diplomater fra USA
Personer fra Pennsylvania
Forsvarsministre fra USA
Silkeborg IF Cykling

Silkeborg IF Cykling blev grundlagt i år 2001 efter lukningen af den gamle klub, Silkeborg Cykelring. I 2004 oprettede klubben eliteholdet Team Designa Køkken, som i 2008 vandt Post Danmark Rundt. Klubben statser primært på mountenbike- & landevejsløb. 

Mange talenter er blevet opfostret i SIF Cykling, bl.a. Lars Bak, Allan Johansen, Jakob Fuglsang, Troels Vinther, Ricky Jørgensen og Dorte Lohse har slået sine folder i klubben. i sæsonen 2008 rådede SIF Cykling over flere landsholdsryttere både i drenge- og pigerækkerne, hhv. i U17 og U15.

I sommeren 2008 overtog SIF Cykling driften af cykelafdelingen på Silkeborg sports college hvor de i samarbejde med STX og HHX i Silkeborg tilbyder unge talenter fra hele landet, træning på et professionelt niveau i kombination med skolegang. Bl.a. Ricky Enø Jørgensen har været elev på Silkeborg sports college.

Landevejssæsonen 2008 
I sæsonen 2008 vandt SIF Cykling alene på landevejsløb ikke mindre end 70 løb i Danmark, hvilket også resulterede i at klubben sikkert vandt DCUs statistik baseret på antal point pr. klub, med 1267 point, det var 100 point mere end Herning CK der kom på 2. pladsen. CK Århus løb blev nummer 3 med 744 point. Statistiken medregner dog ikke de 354 point og 13 sejre som SIF Cyklings elitehold Team Designa Køkken her kørt hjem. I udlandet havde klubben også en hæderlig sæson hvor bl.a. det daværende U17-hold (årgang 1992 og 1993 anno 2008, red.) kørte i Tyskland og Belgien og hjembragte sejre.

Se også 
 

Cykelklubber i Danmark
IF Cykling
Mette Wuns

Mette Wuns er navnet på den såkaldte "eksprespelikan" i DR's tv-julekalender Nissernes Ø fra 2003.

Navnet Mette Wuns er en omskrivning af udtrykket "med det vons", der betyder "med det samme"/"straks", hvilket giver god mening, da pelikanen benyttes til at transportere julenisser med ekspresfart.

Referencer 

Nissebanden
Fiktive dyr
HMS Ocean (1862)

Panserskibet HMS Ocean var planlagt som et traditionelt træbygget linjeskib med dampmaskineri. Skibet blev påbegyndt i 1860 på et tidspunkt, hvor man i både i Frankrig og Storbritannien allerede var begyndt at bygge panserskibe, men hvor deres overlegenhed i forhold til linjeskibene endnu ikke var almindelig anerkendt. I maj 1861 stod det imidlertid klart for den britiske flådeledelse, at man var ved at blive overhalet af det franske byggeprogram, og derfor blev der truffet beslutning om at færdigbygge skibet som som panserskib. Navnet "Ocean" har samme betydning som på dansk, og skibet var det tredje af seks i Royal Navy med dette navn.

Tjeneste 
Ocean kom ved afleveringen i 1866 til Kanalflåden, men blev kort efter overført til Middelhavsflåden. Blev i 1867 udkommanderet til tjeneste i Fjernøsten og forlod Gibraltar i juni 1867. Gjorde tjeneste i Kina 1867-72, og vendte derpå tilbage til Storbritannien. Var i reserve indtil salget i 1882. Ocean levede op til sit navn i kraft af, at det i sin seks år lange aktive tjeneste aldrig ankrede op i engelsk farvand. Det skete først, da skibet kom retur i 1872. De seks års udstationering uden dokning tærede hårdt på skibet og var medvirkende til den korte aktive tjenestetid. Skibene af Prince Consort-klassen var generelt ikke de bedste sejlere, og på grund af deres lave tyngdepunkt krængede de meget for vinden. Alligevel satte Ocean en rekord for sejlførende panserskibe, da det den 26. august 1867 tilbagelagde 243 sømil på 24 timer under en storm i "de brølende 40'ere" på vej til Østasien. Det svarer til et gennemsnit på godt 10 knob.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973,

Se også 
 Andre skibe med navnet Ocean.

Slagskibe fra Storbritannien
Annum

Annum er en latinsk betegnelse for år og bruges primært som en tidsenhed betegnet ved bogstavet a.

Systemet Unified Code for Units of Measure skelner mellem forskellige definitioner af et år på følgende måde:

at = a_t = 365,24219 dage for betydningen tropisk år

aj = a_j = 365,25 dage for betydningen juliansk år

ag = a_g = 365,2425 dage for betydningen gregoriansk år

a = 1 aj år (uden yderligere specifikation)

Præfikser 

 ka – kiloannum er tusind år (103 år) (siden) og bruges indenfor geografi, geologi og palæontologi. Hulemenneskers aldre, de seneste istider mm. 
 Ma – megaannum er en million år (106 år) (siden) og bruges indenfor astronomi, geologi og palæontologi. Eksempler: Tyrannosaurus levede 67-65 Ma, et kosmisk år er på 225 Ma. 
 Ga – gigaannum er en milliard år (109 år) (siden) og bruges indenfor kosmologi og geologi. Eksempler: Big Bang: 13,7 Ga, Jordens dannelse: 4,57 Ga.
 Ta – teraannum er en billion år (1012 år). Røde dværgstjerner forventes at brænde i ca. 1 Ta. 
 Pa – petaannum er en billiard år (1015 år). Visse radioaktive isotopers halveringstider som tantal-180m er på 1 Pa.
 Ea – eksaannum er en trillion år (1018 år). Visse radioaktive isotopers halveringstider som wolfram-180 er på 1,8 Ea.

Se også 
 Anno

Referencer 

Tidsenheder
Geokronologiske enheder

en:Year#Symbol
Ï

Ï er et bogstav der bruges i flere sprog skrevet med det latinske alfabet.

På afrikaans, hollandsk, galicisk og fransk bruges ï hvor to vokaler er ved siden af hinanden til at indikere korrekt fokus og udtalelse af et sådant ord. For eksempel i ord som Maïs (hollandsk/fransk), Oekraïne (hollandsk/afrikaans) eller i ordet naïve.

I transkriberingen af Amazonas sprog bruges ï til at repræsentere den høje centrale vokal .
Hovedland

Forlaget Hovedland er et uafhængigt dansk forlag etableret i 1984. Hovedland udgiver en bred vifte af bøger – herunder biografier, digtsamlinger, fag- og skønlitteratur af danske såvel som udenlandske forfattere.

Historie 
Forlaget Hovedland opstod i 1984 i et gammelt møntvaskeri i Aarhus. Ideen opstod i 1981, da Steen Piper (f. 1946) stiftede Jysk Folkeforening sammen med nogle økologiske landmænd, miljøfolk og forfattere – heriblandt Knud Sørensen – fra Landbrugets Oprørsbevægelse, også kaldet LR80.

Oprindeligt var målet at stifte et magasin eller et månedsblad. Denne idé forblev imidlertid et luftkastel, og Hovedlandsbladet, som forfatteren Jacob Ludvigsen døbte det, blev aldrig til noget. Et par år senere i 1983 udkom forlaget Hovedlands første udgivelse: Aakjær – digter og bonde. Dermed blev forlaget Hovedland en realitet.

Siden har forlaget udgivet mere end 1000 titler heriblandt bestsellerne Den seksuelle puls (2002), Anne Larsens 150 fedtfattige favoritter (2001) og Mustard Point (2011) af Erik Knoth.
Fra 2004 og frem til 2010 udgav forlaget bogserien MiljøBiblioteket for Danmarks Miljøundersøgelser.

I 2004 opkøbte Hovedland Bogans forlag. Bogan fungerer imidlertid stadig som et selvstændigt forlag med egne udgivelser.

Hovedland har i dag såvel som i 1984 Steen Piper ved roret.

Ideologi 
Hovedlands ambition er at være en respektløs og væsentlig udbyder af informationer og litterære værdier. Samtidig vil forlaget gerne udbyde kvalificeret underholdning og en tidssvarende kritik af det moderne og postmoderne samfund.

Hovedland har sin baggrund i en dyb økologisk livsforståelse, og har således til hensigt at publicere på en række vitale områder indenfor blandt andet sundhed og sygdomsvæsen, den uøkonomiske økonomi, elitære kulturværdier over for bæredygtighedens og traditionens, økonomiske og sociale uligheder samt den uhensigtsmæssige globale arbejdsdeling.

Udgivelser 

Hovedland udgiver både faglitterært og skønlitterært.

Danske forfattere:

Hovedland har udgivet værker af blandt andre Jeppe Aakjær, Per Gammelgaard, Viggo Madsen, Ole Henrik Laub, Erik Juul Clausen, Lars Muhl, Bjarne Nielsen Brovst, Erik Knoth, Jens Jørgensen, Elisabeth Lyneborg, Hans Hauge, Knud Simonsen, Lisbeth Nebelong, Kristine Gade Hansen og Søren Lyngbye.

Udenlandske forfattere:

James Lee Burke, Siegfried Lenz, Anne Karin Elstad, Gert Nygårdshaug, Toril Brekke, Richard Sennet, Candace Robb, Massimo Carlotto, Herman Daly og krimiikonet Craig Russell.

Referencer 

 www.hovedland.dk

Forlag fra Danmark
Etableret i 1984
WrestleMania 13

WrestleMania 13 var den 13. udgave af pay-per-view-showet WrestleMania produceret af World Wrestling Federation. Det fandt sted 23. marts 1997 fra Rosemont Horizon i Rosemont nær Chicago, Illinois, hvor der var 18.197 tilskuere.

Showets main event var en VM-titelkamp mellem Sycho Sid og The Undertaker. Derudover mødte Bret Hart og Steve Austin hinanden i en klassisk kamp.

Resultater 

 Billy Gunn besejrede Flash Funk (med Tracy og Nadine)
 Headbangers (Mosh og Thrasher) besejrede New Blackjacks (Blackjack Windham og Blackjack Bradshaw), The Godwinns (Henry og Phineas) (med Hillbilly Jim), og Doug Furnas og Phil LaFon i en 4-Way Tag Team Elimination Match
 WWF Intercontinental Championship: The Rock besejrede The Sultan (med Bob Backlund og The Iron Sheik)
 Hunter Hearst Helmsley (med Chyna) besejrede Goldust (med Marlena)
 WWF World Tag Team Championship: Owen Hart og British Bulldog kæmpede uafgjort mod Mankind og Vader (med Paul Bearer)
 Bret Hart besejrede Steve Austin i en Submission Match 
 Ken Shamrock var dommer i kampen
 Taberen var den, der først gav op. Austin nåede dog aldrig at give op, men dommeren stoppede kampen, da Austin besvimede. 
 Legion of Doom (Hawk og Animal) og Ahmed Johnson besejrede The Nation of Domination (Crush, Faarooq og Savio Vega) (med Wolfie D, J.C. Ice og Clarence Mason) i en Chicago Street Fight
 WWF Championship: The Undertaker besejrede Sycho Sid i en No Disqualification Match
 The Undertaker vandt dermed WWF's VM-titel for anden gang.

Wrestling
Wrestling i 1997